**STREDNÁ PRIEMYSELNÁ ŠKOLA ELEKTROTECHNICKÁ**

**Plzenská 1, 080 47 Prešov**



**Informácie pre zákonných zástupcov**

**Príchody a odchody študentov ubytovaných v školskom internáte (ŠI)**

Prvý príchod do ŠI v šk. roku 2020/2021 bude v utorok 1. 9. 2020 od 15.00 do 21.00 hod. Je potrebné so sebou priniesť:

**- Rozhodnutie o prijatí do ŠI**

**- Potvrdenie o  bezinfekčnosti prostredia**

**- Zápisný lístok na stravovanie (vyplnený)**

**- Fotku študenta (rozmer ako na doklady)**

**- Poplatok vo výške 7,50 € do internátneho fondu za 1. polrok 2020/2021.**

Odchod je v piatok do 15.30 hod.

**Režim dňa ubytovaných študentov**

|  |  |  |
| --- | --- | --- |
| **Od** | **Do** | **Aktivita** |
| **06.45** |  | **budíček, osobná hygiena** |
| **07.15** | **07.45** | **raňajky** |
| **07.10** |  | **výučba od 0. vyučovacej hodiny podľa rozvrhu** |
| **08.00** |  | **výučba od 1. vyučovacej hodiny podľa rozvrhu** |
| **12.00** | **14.45** | **obed** |
|  | **16.00** | **osobné voľno** |
| **16.00** | **17.30** | **príprava na výučbu I. , výchovná činnosť** |
| **17.30** | **18.00** | **večera** |
| **18.00** | **20.00** | **príprava na výučbu II. , výchovná činnosť** |
| **20.00** | **21.30** | **osobné voľno** |
| **21.30** | **22.00** | **príprava na večierku, osobná hygiena** |
| **22.00** |  | **večierka** |
| **22.00** | **06.45** | **nočný kľud** |

**Poplatky v ŠI**

* Poplatok za ubytovanie vo výške 20 eur sa uhrádza vždy mesiac vopred do 15. dňa v mesiaci alebo vo výške 80 eur za obdobie 9-12/2020 prevodom na účet č. **SK46 8180 0000 0070 0051 6316**, variabilný symbol: dátum narodenia v tvare **DDMMRRRR**, Špecifický symbol: rok a mesiac, za ktorý je úhrada napr. za september 2020 – **202009.** Správa pre príjemcu: **meno a priezvisko žiaka a trieda.** Poplatok za obdobie 1-6/2021 je možné uhradiť až v januári 2021 v minimálnej výške 40 eur (január, február) alebo vo výške 120 € za celé obdobie. Ak zadáte trvalý príkaz do banky, je potrebné platby nastaviť nasledovne:

|  |  |  |  |  |
| --- | --- | --- | --- | --- |
| august 20€ | september 20€ | október 20€ | november 20€ | **december 0€** |
| **január 40€** | február 20€ | marec 20€ | apríl 20€ | máj 20€ jún 0€ |

* Celodenné stravovanie žiakovubytovaných v školskom internáte je zabezpečené vo výdajnej jedálni pri SPŠ elektrotechnickej počnúc raňajkami 2. 9. 2020. Celodenná́ stravná jednotka je **4,40 €.** Po odovzdaní priloženého Zápisného lístka na stravu 2. 9. 2020 dostane každý stravník „Prihlášku na stravovanie“, na ktorej bude mať svoje prihlasovacie meno a heslo na internetovú stránku www.spse-po.sk alebo www.stravnici.sk, kde pomocou stravovacieho informačného systému bude zverejnený jedálny lístok minimálne týždeň vopred s možnosťou výberu z dvoch hlavných jedál. Prihláška na stravovanie bude zároveň obsahovať aj pokyny potrebné k úhrade stravného.

**Materiálne vybavenie**

* Študovňa
* Spoločenská miestnosť – plazmový TV s domácim kinom, tlačiareň, skener, kopírka, výkonný PC s pripojením na internet, stolný futbal
* Kuchynka – chladnička, mikrovlna rúra, kanvica (je zakázané používať vlastné kanvice na izbách)
* Elektrotechnická dielňa - prístrojová technika a rôzne druhy náradia
* Telovýchovné objekty v areáli SPŠE - posilňovňa, telocvičňa, workoutové ihrisko, multifunkčné ihrisko

**Hygienické a zdravotné zásady**

* Každý žiak je povinný dodržiavať osobnú hygienu a všetky hygienické pravidlá ŠI.
* O poriadok na izbách sa žiaci starajú sami podľa rozpisu služieb. Posteľná bielizeň sa vymieňa každé tri týždne, ak má niektorý žiak vlastnú posteľnú bielizeň, berie si ju vyprať domov.

**Upozornenie**

* ŠI nezodpovedá za stratu alebo odcudzenie osobných vecí, preto sa neodporúča nosiť do ŠI cenné veci (vyššiu sumu peňazí, retiazky, drahá technika a pod.). V prípade potreby je možné uložiť si peniaze u vychovávateľov. Tieto peniaze si môže žiak od vychovávateľa vyžiadať podľa vlastnej potreby.
* Ubytovanie v školskom internáte sa poskytuje žiakom na dobu jedného školského roka. Po prijatí do školského internátu je žiak povinný dodržiavať podmienky stanovené Poriadkom školského internátu.
* Podaním žiadosti o prijatie do školského internátu nevzniká nárok na prijatie žiaka.

**Kontakty**

* Školský internát: 051/77 330 63
* Školská jedáleň: 051/77 111 01 [ssjpo@ssjpo.sk](mailto:ssjpo@ssjpo.sk)
* Riaditeľka školy a šk. internátu Ing. Iveta Marcinčinová [marcincinova@spse-po.sk](mailto:marcincinova@spse-po.sk)
* Zástupkyňa riad. pre šk. internát Ing. Marta Kollárová, PhD. [kollarovam@spse-po.sk](mailto:kollarovam@spse-po.sk)
* Vychovávateľka – vedúca PK VYCH Mgr. Tatiana Bosáková [bosakova@spse-po.sk](mailto:bosakova@spse-po.sk)